
  
    

    
      

      
        
      
    
  


  [image: Eastone Books]


  


  


  Richard Carlson


  


  Prestaňte premýšľať, začnite žiť


  


  


  Ukážka z elektronickej knihy


  Stop Thinking Start Living

  Copyright © Richard Carlson 1993

  Slovak edition © 2016 by Eastone Group, a. s.


  


  Z anglického originálu Richard Carlson - Stop Thinking Start Living preložila Miriam Pokorná.

  V roku 2016 vydalo vydavateľstvo Eastone Books, Bratislava.


  


  Translation © 2016 Miriam Pokorná

  Redakčná úprava: PhDr. Katarína Vilhanová

  Layout: Studio Eastone

  Zodpovedná redaktorka: Mgr. Alica Činčárová


  


  www.eastonebooks.com


  


  Všetky práva vyhradené.

  Okrem použitia ukážok na účely recenzie a kritiky žiadna časť tejto knihy sa nesmie reprodukovať ani šíriť v akejkoľvek forme alebo akýmikoľvek prostriedkami bez predchádzajúceho písomného súhlasu vydavateľa.


  


  ISBN 978-80-8109-567-2


  


  Vytvorenie elektronickej verzie Dibuk, s. r. o., 2018


  Úvod


  


  


  Úctivo vás žiadam, aby ste sa pokúsili zabudnúť na všetko, čo vám kedy povedali onešťastí, pesimizme adepresii –odkiaľ tieto pojmy pochádzajú, aké sú vážne aako ťažko sa prekonávajú. Skúste zabudnúť na všetky svoje pokusy, ktoré zlyhali, ana všetky kroky, ktoré sľubovali výsledky, ale tie sa nedostavili. Ahoci vám budem vysvetľovať, ako sa môžete začať cítiť lepšie už dnes, nežiadam vás, aby ste mi slepo verili. Namiesto toho vás prosím, aby ste pri hodnotení toho, čo čítate, použili svoj vlastný zdravý rozum. Verím, že kým dočítate túto knihu, budete sa nielen lepšie cítiť, ale zároveň presne pochopíte, prečo väčšina vašich predchádzajúcich metód zlyhala.


  Ak chcete dostať ztejto knihy čo najviac, treba knej pristupovať sotvorenou mysľou. Zistite, či vám to dáva zmysel ači to znie ako čosi, čo už intuitívne poznáte. Niečo ztoho, čo vám navrhnem, bude celkom odlišné od toho, čomu ste boli vystavení doposiaľ. Nedovoľte, aby to bolo prekážkou pre získanie pomoci, akú si zaslúžite. Uvedomte si, že ak by to, čo ste sa už naučili, bolo odpoveďou, ktorú hľadáte, nečítali by ste dnes túto knihu. Už by ste si vonku užívali život.


  Informácie uvedené vtejto knihe sú odlišné preto, lebo predstavujú nové chápanie voblasti duševného zdravia. Nestavajú na iných prístupoch, ktoré už možno poznáte. Ak dokážete stráviť a„vziať si ksrdcu“ informácie ztejto knihy, budete sa hneď cítiť lepšie. Netreba vyvinúť veľké úsilie; treba len, aby ste pochopili to, čo čítate, na intuitívnej úrovni avynaložili miernu snahu uviesť toto pochopenie do praxe. Ako uvidíte, neponúkam, aby ste preberali nejaké zábavné techniky alebo sofistikované psychologické teórie. To, čo ponúkam, je jednoduché, ale hlboké pochopenie duševného zdravia ašťastia, založené na zdravom rozume, ktoré skutočne funguje amôžete ho uplatniť okamžite. Videl som ľudí nešťastných alebo depresívnych viac než 30rokov, ktorí keď odchádzali zmojej praxe, cítili sa lepšie, než si kedy pamätali. Navyše, dobrý pocit, ktorému sa naučíte, svami zostane amôžete doň kedykoľvek načrieť.


  Som konzultant ovládania stresu, ktorý objasňuje ľuďom niekoľko veľmi jednoduchých faktov oich vlastnom vnútornom fungovaní –zčoho sa tešíte az čoho sa rúcate. Princípy, ktoré učím, sú generické (všeobecné), to znamená, že platia pre každého. Terapeuti po celej krajine, ktorí videli svojich klientov zbavených depresie ako výsledok mojej náuky, ma odporúčajú svojim pacientom. Keď ľudia zistia, ktoré zobvykle zaužívaných postupov prispievajú kich vlastnému trápeniu aaké spôsoby používa ich myseľ, aby im ničila život, veľmi rýchlo objavia, ako môžu prirodzene arelatívne nenáročne uniknúť zo zovretia nešťastia aživotného pesimizmu.


  Môj prístup je založený na súbore princípov známych ako Psychológia mysle[1]. Používa ju čoraz väčší počet terapeutov, konzultantov apedagógov spozoruhodnými výsledkami!


  Metódy, ktoré sa naučíte, vychádzajú ztýchto troch princípov spôsobom, ktorý vás nasmeruje koslobodeniu od nešťastia.


  Mnohí profesionáli, ktorí vsúčasnosti vyučujú tento prístup, dospeli kpresvedčeniu, že väčšina dnes dostupných „bežných“ terapeutických metód na liečbu nešťastia môže vskutočnosti viac poškodiť, ako pomôcť. Tým nechcem povedať, že neexistujú vynikajúci vysokokvalifikovaní terapeuti využívajúci tradičnú liečbu – väčšina znich naozaj taká je. Zistíte však, že väčšina praktík, ktoré terapeuti vsúčasnosti používajú, má tendenciu stimulovať už depresívny stav. Klientom kážu, aby sa kontaktovali so svojimi najnegatívnejšími pocitmi aanalyzovali svoju minulosť scieľom, aby cez ne prestúpili do súčasných situácií. Žiadajú ich, aby skúmali, lepšie povedané, znovu prežívali svoje detstvo, rovnako ako svoju nedávnu minulosť, aby lepšie pochopili psychologické poškodenie, ktoré ich postihlo.


  Jeden znajčastejších problémov, sktorým sa stretávam pri práci sklientmi, ktorí upustili od tradičnej terapie, je, že zakaždým sa odkryje nová trauma aklient vskutočnosti začína zase odznova. Navrhujú im vždy nové sedenia, pri ktorých od nich žiadajú, aby sa dostali na dno každého ďalšieho „problému“ askúmali negatívne pocity spojené sjeho opisovaním. Každý špecifický problém spôsobuje skúmanie ďalších negatívnych pocitov. Mnohí terapeuti tvrdia, že kým sa ľudia nevyrovnajú so svojimi negatívnymi skúsenosťami apodvedomými pohnútkami, zostanú nešťastní navždy. Keď sa rozhodujete, či má tradičná terapia pre vás význam, musíte si uvedomiť, že terapeuti, ktorí vám toto povedia, sú takmer vždy platení na hodinu!


  Na obhajobu terapeutov, nemyslím si, že som niekedy stretol takého, ktorý by si zámerne udržiaval klienta dlhšie, než by považoval za potrebné. Napriek tomu tu existuje istý konflikt záujmov, pre ktorý treba zachovať opatrnosť: ak sa vám polepší, terapeut stratí svojho klienta! Ak ste vjeho liečbe dlhšie astále ste nešťastní, môžete požadovať, aby prehodnotil liečbu. Dokáže dlhšie robenie toho istého naozaj pomôcť? Môže jatrenie bolesti autrpenia naozaj pomôcť, aby ste zakúsili radosť? Dá sa konfrontáciou stou najväčšou negativitou naozaj dosiahnuť, že sa budete cítiť menej negatívne? Pochybujem. História nám ukazuje, že táto cesta často nefunguje.


  Znamená to, že terapia je zbytočná? Nie. Povedal by som však, že úspech terapie závisí oveľa viac od duševného zdravia ašťastia terapeuta, než od oživovania minulých tráum abolestí. Skúsený terapeut, ktorý je osobou prekypujúcou šťastím, bude určite oveľa schopnejší podeliť sa osvoje pociťovanie šťastia, ato bez ohľadu na špeciálne prístupy, ktoré používa.


  Jedným znajvýraznejších poznatkov, ktoré ľudia zaznamenajú, keď navštevujú seminár Psychológia mysle alebo keď majú súkromné sedenie skonzultantom, je, že učitelia prednášajúci Psychológiu mysle sú veľmi šťastní ľudia. Dospel som kpresvedčeniu, že keď osoba sama nie je šťastná, je ťažké, ak nie nemožné, aby učila niekoho iného, ako sa stať šťastným. Ako môže nešťastná osoba, ktorá sa topí vosobných problémoch, pomôcť ďalšej nešťastnej osobe, aby cítila radosť? Som veľmi vďačný, keď môžem povedať, že ja som naozaj šťastný, adúfam, že pocity, ktoré prinesiem do vášho života, sa vás pri čítaní tejto knihy hlboko dotknú.


  Pre koho je táto kniha?


  Carl Jung raz povedal: „Najväčšie utrpenie, ktoré postihuje ľudstvo, nie je vážna duševná choroba, ale všeobecná neistota anešťastie, ktoré sú vnašej spoločnosti také rozšírené.“


  Jung, rovnako ako ja, bol presvedčený, že veľa ľudí prežíva život „bez života“. Veľa, ak nie väčšina ľudí stratila kontakt stajomstvom akúzlom, ktoré nás obklopuje. Prvým krokom smerom kplnému žitiu je, aby ste sa jednoducho cítili lepšie.


  Túto knihu som napísal pre každého, kto by sa rád cítil lepšie, než sa práve cíti – pre každého, kto často zažíva „melanchóliu“, pretrvávajúci smútok, pesimistický postoj, pocit nešťastia, vnútornú skľúčenosť, nedostatok vďačnosti kdarom života – alebo kto si jednoducho praje cítiť sa lepšie.


  Dostal som stovky listov atelefonátov od čitateľov oceňujúcich princípy šťastia, oktorých som hovoril vo svojej predchádzajúcej knihe Môžete byť šťastní, nech sa deje čokoľvek (You Can Be Happy No Matter What). Chceli však počuť konkrétnejšie otom, ako sa môžu dostať z„nižšieho stavu mysle“, vakom sa pesimisti nachádzajú, do vyššieho, šťastnejšieho stavu.


  Postoj kšťastiu načrtnutý vtejto knihe môže virtuálne komukoľvek pomôcť, aby zlepšil svoje mentálne nastavenie akvalitu života. Nemal by sa však používať namiesto profesionálnej liečby vprípade, že trpíte vážnou depresiou, samovražednými sklonmi alebo inou vážnou duševnou chorobou. Ak prežívate ťažkú depresiu, vyhľadajte, prosím, odbornú pomoc predtým, ako začnete čítať túto knihu apokúsite sa do svojho života implementovať jej filozofiu. Váš doktor alebo poradca možno budú súhlasiť, aby ste používali vknihe prezentované myšlienky vkombinácii sich terapiou. Dúfam, že áno, ale najprv si to overte.


  Túto knihu som napísal, aby som poukázal na Jungov úsudok ostave ľudstva ako všeobecnej úrovni nešťastia, ktoré nás obklopuje. Ukážem vám, ako sa dá zbaviť negatívnych pocitov, ktoré vás vživote ovládajú, aako ich nahradíte pocitmi vďačnosti, šťastia alásky.


  Chcem vám tiež ukázať, ako máte pristupovať kmiestu vo svojom vnútri, kde „cítiť sa dobre“ už existuje, azároveň, ako objaviť tie duševné procesy, ktoré vás ztohto miesta odvádzajú. Nikdy som nestretol človeka, ktorý by sa po osvojení tohto jednoduchého prístupu necítil lepšie. Len čo pochopíte, ako si sami vytvárate nešťastie vo svojom živote vlastným premýšľaním – alen čo zistíte, ako zmeniť tento vzorec správania – určite sa budete oveľa viac zdráhať, aby ste pokračovali v akýchkoľvek deštruktívnych psychologických sklonoch, ktorými možno trpíte, alebo sa k nim vracali.


  Pristupujte ktýmto myšlienkam so zvedavou mysľou aotvoreným srdcom. Nepovažujte niečo za príliš jednoduché, kým ste nemali serióznu možnosť prakticky vyskúšať, čo ste sa naučili, aposúdiť, ako to na vás pôsobí. Ak pri čítaní použijete ako svojho sprievodcu zdravý rozum – pamätajúc pritom na to, že vaším cieľom je, aby ste boli šťastnejší –, som presvedčený, že budete príjemne prekvapení, ako dobre sa môžete cítiť. Je to naozaj pravda: môžete sa zase cítiť dobre.


  1


  Možnosti


  


  


  Jim aYvonne boli manželmi 32 zväčša nešťastných rokov, keď Jimovi objavili rakovinový nádor ohrozujúci život. Predtým, ako sa dozvedeli túto správu, žil tento pár spolu takmer vtrvalom stave podráždenosti. Boli medzi nimi časté konflikty ahnev, pretrvávajúce spory ahádky prakticky pri všetkých problémoch, ktoré ich sprevádzali životom. Ako povedal Jim, láska jedného kdruhému „sa vytratila pred mnohými rokmi“.


  Keď sa dozvedeli otumore, stala sa zvláštna vec. Obaja, Jim aj Yvonne, zakúsili náhly posun vo svojom vedomí. Hnev, ktorý dusil ich lásku toľké roky, zmizol, hádky sa vytratili azrazu sa zdali bezvýznamné, na povrch takmer kúzelne vyplávala vzájomná láska, akoby ich nikdy neopustila.


  Čo sa stalo? Tento pár zažil to, čo sa nazýva „zmena vo vedomí“. Nikto znich nevie presne, ako akedy nastal tento náhly posun azmena, vieme len, že existujú asú možné.


  Náhly posun vo vedomí sa môže vyskytnúť vakejkoľvek oblasti života človeka týkajúcej sa toho, ako sa cítime. Je jedno, či sú to vzťahy, pocity úzkosti, pocity skleslosti, alebo iná strnulá emócia. Predstavte si osemročné dieťa, ktoré chodí spať každú noc ustráchané pre strašidlo, ktoré si predstavuje vskrini. Náhle si jedného dňa zničoho nič uvedomí, že strašidlo nie je skutočné, že existuje len vjeho vlastnej mysli. Vynárajú sa zaujímavé otázky: Prečo si dieťa uvedomilo túto skutočnosť presne vten konkrétny deň? Čo to bolo, čo spôsobilo, že si uvedomilo nereálnosť strašidla? Odpovede na tieto otázky sú prekvapivo nejasné. Nevieme to sistotou, vieme povedať len to, že vo vedomí dieťaťa sa vynorila nová úroveň pochopenia.


  Ďalší príklad náhleho posunu je človek, ktorý sa zaprisahal, že prestane fajčiť. Týždeň po týždni, rok po roku sľubuje, že to urobí. Vy ako jeho priateľ počúvate ten istý príbeh veľakrát. Potom vám jedného dňa priateľ znejasného dôvodu povie tú istú vec, ale teraz viete, že to myslí vážne. Niečo je iné. Čosi sa zmenilo. Neviete presne, čím to je, ale viete, že už nikdy nebude fajčiť. Atento zlozvyk naozaj zanechá.


  Kým detaily každého náhleho posunu sú jedinečné, zdá sa, že vo všetkých prípadoch existujú isté spoločné menovatele. Po prvé, „posun“ samotný nevyhnutne nestojí na tom, čo už vieme, ale objaví sa náhle, akoby zničoho nič. Inými slovami, kritickým faktorom nie je množstvo informácií, ktoré máme odanom predmete. Napríklad, pracoval som sklientom, volal sa George, ktorý žil svoj život spredsudkami voči ľuďom určitej rasy. Dostal náhly posun vo svojom pohľade na vec auvedomil si (podľa vlastných slov), „aký som bol blázon“. Prečo je tento konkrétny príklad pre mňa taký pútavý? Lebo my dvaja sme nikdy nehovorili ojeho predsudkoch. Nikdy som nevedel, že mal taký problém. Jeho uvedomenie prišlo, keď sme diskutovali otom, ako sa jeho vlastné premýšľanie niekedy stavia do cesty jeho vzťahu kmanželke. Zmena, ktorá sa udiala vjeho vedomí, nastala bez získavania ďalších informácií o„probléme“. Vmysli si celé roky uvedomoval, že všetky predsudky pramenia znevedomosti, predsa im však až do toho okamihu podliehal. Čosi sa vňom zmenilo, kým premýšľal oniečom inom.


  Mal som vlastný náhly posun, ktorý ťažko vysvetliť. Žil som život na smrť vydesený pred vystupovaním na verejnosti. Už len pri pomyslení na to, že mám rozprávať pred nejakou skupinou, som sa začal potiť avdvoch prípadoch som dokonca skutočne omdlel. Potom, jedného dňa, keď som obedoval spriateľmi na konferencii, na ktorej som sa zúčastnil, som si uvedomil, že sa niet čoho obávať. Neviem presne prečo alebo ako prišiel tento vhľad, jednoducho sa stal. Dodnes, keď vystupujem pred akokoľvek veľkou skupinou, arobím to dosť často, som vabsolútnej pohode.


  Po druhé, náhly posun sprevádza pocit inšpirácie, niečo, čo sa dá opísať ako „jasný pocit“ alebo „krásny pocit“. Obaja, Yvonne aJim, opísali svoj náhly posun ako „pocit neuveriteľnej úľavy“, ako keby zdvihli obrovské emocionálne bremeno. Veľa klientov zaznamenalo podobné „povznášajúce“ pocity, keď zakúsili vhľad, ktorý zmenil ich nazeranie na život. Tento pocit sa často opisuje ako pocit sebauvedomenia. Budem oňom hovoriť neskôr vsúvislosti svašou zdravou psychikou.


  Napokon, náhle posuny sa dejú trvalo. Keď sa posun zjaví, zdá sa, že niet cesty späť, aspoň nie úplne. Napríklad je pre mňa ťažké, predstaviť si, že sa bojím rozprávať pred skupinou. Mám však pochopenie pre toho, kto sa bojí, pretože si pamätám, ako som sa cítil. Predstava, že Yvonne aJim sa nenávidia, ako to bolo dlhé roky, sa zdá absurdná. Amôj klient George sa zasmeje pri myšlienke, že sa mu niekto nepáčil pre farbu pleti. To je podstata vhľadu – stane sa aod toho okamihu život vyzerá inak.


  Zaujímavé adôležité na náhlom posune je, že medzi stavom po náhlom posune „cítiť sa lepšie“ avonkajším prejavom zlepšenia života neexistuje vzťah. Takže napríklad osoba, ktorá zažije vnazeraní na svoje financie náhly posun, tak neurobila preto, že by zdedila veľké dedičstvo alebo vyhrala loto. Zažila zmenu, pretože na rovnakú sériu faktov nazrela novým spôsobom. Nech už videla čokoľvek, spôsobilo to, že peniaze viac nebudú zdrojom vnútorného konfliktu vjej živote.


  Yvonne aJim na tom určite neboli lepšie. Na porovnanie, Jimovi diagnostikovali smrteľnú chorobu. Napriek tomu on aYvonne pocítili viac vzájomnej lásky ako kedykoľvek predtým.


  Podobne dieťa, ktoré dostalo uvedomenie opredstave strašidla vskrini, na tom nebolo lepšie. Strašidlo akoby tam nikdy nebolo! To je podstata náhleho posunu. Objaví sa prostredníctvom zmeny pochopenia – nie prostredníctvom zmeny okolností.


  Toto je kniha omožnostiach. Buďte otvorení možnosti, že táto kniha vám pomôže zažiť svoj vlastný náhly posun. Ak budete, čaká vás zmena života. Začnete sa cítiť lepšie, radostnejšie, uvoľnenejšie aistejšie. Na to, aby ste sa mohli cítiť lepšie, nemusíte vo svojom živote absolútne nič meniť. Jednoducho potrebujete zistiť niečo, čo ste predtým nevedeli opodstate vlastného premýšľania. Váš náhly posun môže nastať okamžite amôže byť hlboký.


  Záväzok


  Ako uvidíte prostredníctvom tejto knihy, šťastie je voľba každého znás vkaždom okamihu. Aby ste mohli byť šťastní, musíte sa najskôr rozhodnúť, že budete šťastní. Musíte sa šťastiu zaviazať.


  Je dôležité vedieť, že záväzok naučiť sa umeniu šťastia nie je presne tým, čím sa zdá na prvý pohľad. Väčšina ľudí robí chybu, keď si mýlia záväzok kšťastiu srozhodnutím nejako urobiť, aby bol ich život lepší. Hoci sa zdá, že tieto dve myšlienky sú vzájomne prepojené, nevyhnutne to tak nemusí byť. Ako ste si už pravdepodobne všimli, vo svojom živote môžete zmeniť všetko bez toho, aby to čo len čiastočne ovplyvnilo vašu úroveň šťastia. Môžete zarobiť viacej peňazí, dostať sa zproblémov, spoznať nových priateľov, zmeniť zamestnanie, vyriešiť problém, získať titul, zosobášiť sa alebo získať niečo, čo ste dávno chceli, anapriek tomu ste stále nespokojní. Dôvodom je, že šťastie existuje nezávisle od vašej situácie; je to pocit, vktorom sa môžete naučiť žiť.


  Ak chcete dostať ztejto knihy maximum, musíte knej pristupovať spochopením, že nie je možné naučiť sa byť šťastný bez zmeny čohokoľvek vo vašom živote – svýnimkou vzťahu kvášmu vlastnému premýšľaniu. Americký filozof Emerson raz povedal: „Predchodcom každého činu je myšlienka.“ Všetko vo vašom živote je dôsledok vášho vzťahu kvlastnému premýšľaniu. Ako premýšľate, takí ste.


  Záväzok je silný nástroj zmeny. Keď odstránite neistotu, ktorá je často príčinou nedostatku silného záväzku, oslobodí vás to od tlaku. Napríklad manželstvo je záväzok. Keď sa pár zosobáši, existuje opodstatnené presvedčenie, že bez ohľadu na to, čo sa stane, pár cez to prejde vďaka záväzku. Pred manželstvom ľudia často pociťujú neistotu ohľadne straty svojho partnera. Záväzok uľavuje od ich úzkosti aposilňuje nádej.


  Dosiahnuť úspech bez záväzku je zložité. Či už držíte diétu, pripravujete sa na skúšku, učíte sa hrať tenis, začínate napĺňať svoje rozhodnutie, aby ste boli šťastní, záväzok je dôležitý krok.


  Keď sa zaviažete kšťastiu, vskutočnosti vravíte: „Je toho toľko vživote, čo neviem ovládať – svet, druhých ľudí aich voľby areakcie, nehody, nedostatky, utrpenie, strádanie. Napriek tomu je to môj život abez ohľadu na to, čo sa deje, budem šťastný.“


  Kedykoľvek svoje šťastie niečím podmienite, nezažijete ho. Rovnaký duševný proces, ktorý spája šťastie skonkrétnym výsledkom, sa bude opakovať, aj keď dosiahnete výsledok. Žena, ktorá je presvedčená, že mať deti ju urobí šťastnou, vytvorí nové podmienky, aby sa jej splnilo, že deti raz prídu. Potom bude presvedčená, že bude šťastná, keď sa skončí fáza dojčenia alebo náročné obdobie, keď má dieťa dva roky, alebo keď bude mať dosť peňazí, aby jej to stačilo na uspokojenie potrieb rozrastajúcej sa rodiny. Samotný záväzok kšťastiu vám umožní zbaviť sa kladenia podmienok. Namiesto určovania podmienok si hovorte: „Je jedno, aké ťažké sa to zdá. Budem viesť taký duševný proces, ktorý ma dovedie kšťastiu.“


  Byť šťastným nie je vždy ľahké. Vskutočnosti to môže byť jedna znajväčších výziev vživote. Ozajstná zrelosť znamená, že prevezmete zodpovednosť za svoje vlastné šťastie – práve teraz. To značí, že sa sústredíte na to, čo máte, anie na to, čo vám chýba.


  Záväzok je prvý krok, ktorý vám umožňuje znovu získať pozitívne pocity, aké hľadáte. Väčšina znás je presvedčená, že vyriešením problémov alebo zlepšením našich vzťahov nájdeme uspokojenie. To však znamená, že naše šťastie musíme odložiť niekde do budúcnosti, keď nastanú tie podmienky. Záväzok je krok smerom kpreneseniu tejto budúcnosti do súčasnosti.


  Šťastie je výsledkom rozhodnutia byť šťastný. Môžete byť presvedčení, že jedného dňa prídete na miesto zvané šťastie, že jedného dňa všetko spočinie na tom mieste avy budete schopní povedať: „Úžasné, som tu. Dosiahol som šťastie.“ Zvyčajne to tak nie je. Bez ohľadu na to, aký dobrý je váš život akoľko snov sa vám splnilo, stále musíte urobiť rozhodnutie, aby ste boli šťastní. Šťastie je cesta!


  Informácie vtejto knihe slúžia ako navigačný nástroj, ktorý vás bude viesť smerom kšťastiu. Pamätajte, že vaším cieľom je byť šťastní. Zaviažte sa avyužite nástroje vtejto knihe, aby vás knemu dostali. Takže začnime!


  2


  Vaše myšlienky apocity


  


  


  Všetci neustále myslíme – ato je dobre! Bez schopnosti myslieť by sa naše životy zdali trochu menej významné. Je dôležité, aby ste si uvedomili, že ustavične premýšľame. Nebuďte naivne presvedčení, že ste si už niekedy uvedomili túto skutočnosť, pretože pravdepodobne nie. Myslite chvíľu na svoje dýchanie. Do okamihu, keď som vás naň upozornil, ste si snajväčšou pravdepodobnosťou neuvedomovali, že dýchate. Dýchanie je také prirodzené aautomatické, že kým nestratíte dych, jednoducho zabudnete, že to robíte.


  Premýšľanie funguje rovnako. Pretože to stále robíte, je ľahké zabudnúť, že sa to deje, apre vás sa to stáva neviditeľným. Na rozdiel od dýchania však zabudnúť na to, že premýšľate, dokonca čo ilen na chvíľu, môže spôsobiť vo vašom živote vážne problémy vrátane pocitu nešťastia, prípadne depresie. Dôvod je, že vaše premýšľanie sa vám vráti ako pocit. Dovoľte, aby som to vysvetlil: to, ako sa práve cítite, je dôsledok vašich myšlienok. Vširšom zmysle vaše pocity práve vtomto okamihu určujú myšlienky, ktoré vám prebiehajú mysľou. Predpokladajme, že pri čítaní knihy máte takúto myšlienku: „Je to príliš zjednodušujúce – moje problémy sú oveľa vážnejšie, než si doktor Carlson dokáže predstaviť.“ Dôsledok tejto myšlienky by bol, že sa budete okamžite cítiť skepticky apesimisticky. Toto nie je náhoda. Predtým, ako ste mali tieto myšlienky, ste sa necítili pesimisticky. Váš skeptický pocit vytvorili vaše myšlienky; nie slová, ktoré som napísal. Keby slová samy osebe vytvárali pocity, potom by sa každý, kto číta, mal cítiť rovnako, čo tak, samozrejme, nie je. Vzťah medzi vaším premýšľaním atým, ako sa cítite, sa formuje tak rýchlo (v priebehu nepatrného zlomku sekundy), že takmer nikto si neuvedomuje, že nastal. Napriek tomu je tento vzťah príčiny adôsledku medzi myšlienkami apocitmi jedným znajsilnejších fenoménov, aké môžete zažiť ako ľudská bytosť.


  Teraz predpokladajme, že listujete v ranných novinách, narazíte na článok otom, ako zachránili malé dievčatko zhoriacej budovy. Keď čítate tento príbeh, pomyslíte si: „Ach, ako mi odľahlo, že sa to dobre skončilo.“ Len čo ste dostali túto inšpiratívnu myšlienku, pocítili ste povznesenie na duchu. Vašu emóciu opäť vytvorili vaše myšlienky otej udalosti – nie udalosť samotná. Keby ste premýšľali inak, inak by ste sa cítili. Keby vám však napadlo: „Je načase, že uverejnili aj šťastný príbeh, noviny sú vždy plné zlých správ!“ – necítili by ste sa povznesene, ale pesimisticky. Pocity, ktoré sprevádzajú vaše myšlienky, prichádzajú okamžite. Táto psychologická dynamika platí neustále – neexistujú výnimky. Kedykoľvek budete mať myšlienku abudete presvedčení, že je pravdivá, pocítite zodpovedajúcu emocionálnu reakciu na túto myšlienku. Vaše myšlienky vždy vytvárajú vaše emócie. Keď pochopíte význam tejto skutočnosti, je to prvý krok kúniku znešťastia adepresie.


  Negatívne apesimistické myšlienky, bez ohľadu na ich konkrétny obsah, sú príčinou všetkých vašich negatívnych asebazničujúcich pocitov. Z neurologického hľadiska je nemožné, aby ste cítili niečo bez toho, aby tomu predchádzala myšlienka – jednoducho by vám chýbal pre daný pocit štartér, akýsi záchytný bod.Skúste sa cítiť previnilo bez toho, že by ste najprv nemali previnilé myšlienky. Skúste sa cítiť nahnevaní bez toho, aby ste mysleli na niečo, čo vás hnevá. Nedokážete to. Aby ste zažili nejakú udalosť, musíte ju spracovať vo svojej mysli, tým ju pretlmočíte adáte jej zmysel avýznam. Pochopenie tohto má ohromné dôsledky. To znamená, že keď sa cítite nešťastní, nie je to váš život, situácia, gény alebo vaša skutočná povaha, čo vytvára vaše nešťastie – je to vaše premýšľanie. Nešťastie neexistuje anemôže samo existovať. Nešťastie je pocit, ktorý sprevádza vaše negatívne premýšľanie ovašom živote. Pri absencii premýšľania nešťastie nemôže existovať. Nič neudrží vaše negatívne pocity na svojom mieste okrem premýšľania.


  Netvrdím, že nikdy neexistujú fyziologické zložky spojené snešťastím alebo depresívnym stavom, alebo ktoré robia človeka náchylným na nešťastie alebo depresiu. Tvrdím však, že sú to myšlienky, ktoré prilievajú olej do ohňa, bez nich by neexistovalo nič, čo by pomohlo priniesť do reality tieto predispozície afyziologické zložky.


  Je zaujímavé všimnúť si, že vždy existujú ľudia, uktorých by sa zdalo, že majú dôvod byť depresívni – ich situácia nás samých deprimuje, už len keď onej počujeme: „zúfalá chudoba, neuveriteľné útrapy, kruté zaobchádzanie zo strany iných“. Ale niektorí ľudia sa jednoducho necítia nešťastní bez ohľadu na to, vakej vážnej situácii sú. Urobia to najlepšie, aby sa ztakej situácie dostali. Sú iní ľudia, ktorí majú zjavný dôvod cítiť sa šťastne aspokojne, no ktorých napriek tomu často trápi depresia. Namiesto toho, aby si cenili, čo majú, zameriavajú sa skôr na to, čo by chceli mať – teda na to, čo im chýba.


  


  


  Koniec ukážky

